รับประทานยาคุมกำลังเริ่มแผงที่ 3 ได้ 1อาทิตย์แล้ว สามารถหลั่งในได้ไหมคะ? หากหลั่งในโอกาสในการท้องจะมีมากน้อยแค่ไหนคะ ปล.บางวันทานยาเรทประมาน 5-20 นาที #ยาคุมพรีมชนิด21เม็ดค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากรับประทานมาติดต่อกัน 7 วันขึ้นไปแล้ว สามารถมีเพศสัมพันธ์แบบหลั่งในได้ อย่างค่อนข้างปลอดภัย โอกาสตั้งครรภ์น้อยกว่า 1%ค่ะสังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอด ตกขาวผิดปกติ ปวดท้องน้อยมาก ควรไปพบแพทย์